stanford-oval/wikipedia huggingface dataset:
Apaf1
תפקיד > אפופטוזה

המבנה התלת-מימדי של האפופטוזום האנושי, מבט מלמעלה ומבט מהצד. החלק הצבוע במג'נטה - דומיין CARD
המבנה האטומי של האפופטוזום האנושי. מרכיביו של Apaf1 מתוארים בפרוטרוט
גורמי עקה תוך-תאיים כגון נזקי דנ"א, קרינת על סגול (UV) ועוד, עלולים לגרום לשחרור של ציטוכרום c מהמיטוכונדריה לציטופלזמה ובסופו של דבר למוות תאי מתוכנת במסלול האפופטוטי. בציטופלזמה, מולקולות ציטוכרום c נקשרות למולקולות Apaf1, ובעקבות אינטראקציה זו וההחלפה של ADP ב-ATP, ‏Apaf1 משנה את המבנה הרבעוני שלו למבנה הפטמרי (אוליגומר) וכך מסוגל לגייס מולקולות של פרוקספאז 9 (בצורתן הבלתי פעילה). הקומפלקס שנוצר נקרא אפופטוזום, ומשמש כפלטפורמה תאית לאקטיבציה של פרוקספאז 9 במסלול הפנימי של האפופטוזה. קספאז 9 בתורו מאקטב את הקספאזות ה"מוציאות לפועל" (executioner caspases) -‏ 3, 6 ו-7, שלהן עשרות רבות של מטרות חלבוניות הקשורות לשלד התא, לתיקון נזקי דנ"א ועוד, אותן הן מבקעות ומפסיקות את פעילותן ובכך מוציאות לפועל את מסלול האפופטוזה.
האפופטוזום מורכב מ-7 מולקולות של Apaf1, להן 7 דומייני CARD. ל-Apaf1 דרושים ציטוכרום c ו-dATP לאוליגומריזציה שלו וליצירת האפופטוזום. Apaf1 אמנם נקשר לציטוכרום c גם בהיעדר dATP או ATP, אך אינו יכול לעבור אוליגומריזציה וליצור את קומפלקס האפופטוזום.
הביטוי של Apaf1 בתא הוא נמוך, ועל כן הוא הגורם המגביל בתהליך יצירת האפופטוזום ובהפעלת המסלול האפופטוטי. הבקרה על הביטוי של Apaf1 נעשית בשלבי השעתוק והתרגום. האזור הלא מתורגם בקצה 5' של ה-mRNA המקודד ל-Apaf1 מכיל קומפלקס רנ"א בעל אלמנט מבני המכונה IRES - אזור אליו הריבוזום יכול להיקשר באופן ישיר, ללא תלות בסריקה מכיוון ה-5' ("סריקה ללא תלות ב-cap"). הסריקה הרגילה של הריבוזום ("סריקה תלוית-cap") פוחתת בעקבות תנאי עקה כגון היפוקסיה, הלם אוסמוטי, הלם חום ועוד, ומנגנון ה-IRES פועל להתחלת סינתזה של החלבון על מנת לשמור על ריכוז קבוע של Apaf1 בתא.
עלייה בביטוי של Apaf1 נגרמת על ידי פקטור השעתוק E2F1, שלו תפקיד חשוב בהגברת הביטוי של גנים הקשורים לשכפול דנ"א ולבקרה על שלב S במחזור התא. נוסף על כך, Apaf1 הוא מטרה ישירה של "שומר הגנום" p53, היכול להגביר את שעתוקו.
תפקיד > מחזור התא

מלבד תפקידו החשוב במסלול האפופטוטי, ל-Apaf1 יש גם השפעה על מחזור התא בעקבות נזק לדנ"א שנגרם על ידי עקה גנטוקסית. 4 האיזופורמים העיקריים של Apaf1: ‏Apaf1XL, ‏Apaf1L, ‏Apaf1M ו-Apaf1S מתווכים עיכוב של מחזור התא בעקבות עקה גנטוקסית ובאמצעות אקטיבציה של Chk1. לצורך תפקיד א-אפופטוטי זה נדרשת טרנסלוקציה של Apaf1 לגרעין התא במהלך השלבים G1-S; הטרנסלוקציה מתבצעת על ידי הקינאזות ATM ו-ATR (המאוקטבים בעקבות נזק לדנ"א). טרנסלוקציה לגרעין של Apaf1 על ידי ATR מתרחשת בתגובה לגלי על סגול קצרים (UV-C) וכן בתגובה לציספלאטין, ואילו על ידי ATM בתגובה לקרינת גמא.
לאחר אקטובם של ATR/ATM, הללו מעלים את רמות הזרחון של Apaf1, דבר המתבטא בשינויים קונפורמטיביים שמביאים לתעדוף יצירת אינטראקציה בין Apaf1 ל-Nup107. ‏Nup107 מורכב מ-9 תת-יחידות ומהווה חלק מה-NPC (נקב הגרעין), שתפקידו לתווך מעבר מקרומולקולות בין הציטופלזמה והגרעין. האינטראקציה בין Nup107 ל-Apaf1 דרך דומיין NBD שלו גורמת להצטברות של Apaf1 בציטופלזמה לאחר עקה גנטוקסית. לאחר כניסתו של Apaf1 לגרעין התא מתרחשת אקטיבציה של Chk1, אשר לו תפקיד בבקרת מחזור התא, בעצירת מחזור התא ובתיקון נזקי דנ"א.
אינטראקציות

למספר רב של חלבונים יש את היכולת להיקשר ישירות ל-Apaf1 וכך לבקר את יצירת האפופטוזום, בהם למשל:
חלבוני עקת חום (HSP) - ביטוין של תת-המשפחות HSP27,‏ HSP70 ו-HSP90 עולה כתוצאה מחשיפה לריבוי "אותות מוות", כגון נזקי דנ"א, קרינת UV, עקת ER, עקת חום ועוד, ותפקידן להגן על התאים מפני אפופטוזה. כך HSP90 נקשר לדומיין WD40 של Apaf1, ולא מאפשר את האוליגומריזציה עם ציטוכרום c ואת יצירת האפופטוזום. לעומת זאת, עלייה בביטויו של HSP70 מאפשרת לו להיקשר ישירות לדומיין CARD של Apaf1 ולמנוע את גיוס פרוקספאז-9, וכמובן את יצירת האפופטוזום; ניתן לראות עלייה בבטויו של HSP70 במגוון של גידולים סרטניים, דהיינו חלבון זה הוא בעל פוטנציאל אונקוגני. מאידך, בתנאים ובריכוזים תוך-תאיים שונים, HSP70 (יחד עם החלבונים PHAPI ו-CAS) יכול לשמש בתפקיד פרו-אפופטוטי ולסייע למסלול זה, ולהגביר את יכולת קשירת ה-ATP של Apaf1. חלבוני HSP יכולים למנוע אפופטוזה גם במנגנונים שאינם תלויי קישור ל-Apaf1; ‏HSP27, למשל, אינו נקשר ישירות ל-Apaf1, אלא מתחרה איתו על הקישור לציטוכרום c, ובכך מונע את יצירת האפופטוזום.
Aven - חלבון מעכב אפופטוזה השמור אצל יונקים, ומצוי ברקמות רבות בגוף אך בעיקר בלב, בכליות, בשרירי שלד, בכבד, בלבלב ובאשכים. Aven יכול להיקשר לדומיין CARD של Apaf1, וכך למנוע את שפעולו של קספאז 9 על ידי האפופטוזום. יש לציין שבשמרים נמצא כי Aven יוצר אינטראקציה גם עם החלבון האנטי-אפופטוטי Bcl-xL ומייצב אותו.
APIP - חלבון המצוי בריכוזים גבוהים ברקמת הלב ובשרירי השלד, אשר באפשרותו לעכב שפעול של קספאז 9 ולמנוע את התקדמות המסלול הפנימי של האפופטוזה. הוא יכול לעשות זאת ב-2 אופנים: האחת, תלוית-Apaf1, ובה APIP מתחרה עם קספאז 9 על הקישור לדומיין CARD של Apaf1; והשנייה, שאינה תלוית-Apaf1, ובה APIP משרה שפעול קבוע של AKT ושל ERK1/2, אשר נקשרים ישירות לקספאז 9 ומונעים את שפעולו.
PARCS
HCA66 - בקר חיובי של Apaf1, הנקשר לדומיין ה-NBD שלו. באפשרותו לקדם משמעותית אפופטוזה תלוית-Apaf1 על ידי העלאת כמות האפופטוזומים הפעילים בתא.
הערות שוליים

1 2 3  GRCh38: Ensembl גרסה 89: ENSG00000120868 - Ensembl, מאי 2017
1 2 3  GRCm38: Ensembl גרסה 89: ENSMUSG00000019979 - Ensembl, מאי 2017
↑  "Human PubMed Reference:".
↑  "Mouse PubMed Reference:".
↑  Shakeri, Raheleh, Asma Kheirollahi, and Jamshid Davoodi. "Apaf-1: regulation and function in cell death." Biochimie 135 (2017): 111-125.
1 2  Qin, Hongxu, et al. "Structural basis of procaspase-9 recruitment by the apoptotic protease-activating factor 1." Nature 399.6736 (1999): 549.
↑  .Riedl, Stefan J., et al. "Structure of the apoptotic protease-activating factor 1 bound to ADP" Nature 434.7035 (2005): 926.
↑  Smith, Temple F., et al. "The WD repeat: a common architecture for diverse functions.". Trends in biochemical sciences 24.5 (1999): 181-185.
↑  Cain, Kelvin, Shawn B. Bratton, and Gerald M. Cohen. "The Apaf-1 apoptosome: a large caspase-activating complex". Biochimie 84.2-3 (2002): 203-214.
↑  Saleh, Ayman, et al. "Cytochrome c and dATP-mediated oligomerization of Apaf-1 is a prerequisite for procaspase-9 activation." Journal of Biological Chemistry 274.25 (1999): 17941-17945.
↑  Coldwell, Mark J., et al. "Initiation of Apaf-1 translation by internal ribosome entry." Oncogene 19.7 (2000): 899.
↑  Zermati, Yael, et al. "Nonapoptotic role for Apaf-1 in the DNA damage checkpoint." Molecular cell 28.4 (2007): 624-637.
↑  Beere, Helen M., et al. "Heat-shock protein 70 inhibits apoptosis by preventing recruitment of procaspase-9 to the Apaf-1 apoptosome." Nature cell biology 2.8 (2000): 469.
↑  Kim, Hyun-Eui, et al. "PHAPI, CAS, and Hsp70 promote apoptosome formation by preventing Apaf-1 aggregation and enhancing nucleotide exchange on Apaf-1." Molecular cell 30.2 (2008): 239-247.
↑  Bruey, Jean-Marie, et al. "Hsp27 negatively regulates cell death by interacting with cytochrome c." Nature cell biology 2.9 (2000): 645.
↑  Chau, B. Nelson, et al. "Aven, a novel inhibitor of caspase activation, binds Bcl-xL and Apaf-1." Molecular cell 6.1 (2000): 31-40.
↑  Cho, Dong-Hyung, et al. "Induced inhibition of ischemic/hypoxic injury by APIP, a novel Apaf-1-interacting protein." Journal of Biological Chemistry 279.38 (2004): 39942-39950.
↑  Cho, D. H., et al. "Suppression of hypoxic cell death by APIP-induced sustained activation of AKT and ERK1/2." Oncogene 26.19 (2007): 2809.
↑  Piddubnyak, Valeria, et al. "Positive regulation of apoptosis by HCA66, a new Apaf-1 interacting protein, and its putative role in the physiopathology of NF1 microdeletion syndrome patients." Cell death and differentiation 14.6 (2007): 1222.
תרבות גבוהה

שושלת מינג ציור של חן הונגשון Chen Hongshou מראה – ג'נטלמן מלומד
האקרופוליס של אתונה, יוון
תרבות גבוהה הוא מונח כולל עבור אובייקטים תרבותיים בעלי ערך אסתטי, אשר החברה מעריכה אותם באופן קבוצתי כאמנות מופתית. כלולות בו גם יצירות אינטלקטואליות הנחשבות לבעלות ערך פילוסופי, היסטורי או ספרותי, וכן חינוך המטפח עיסוקים אסתטיים ואינטלקטואליים כאלה.
הגדרה

בשימוש נפוץ, המונח תרבות גבוהה מזוהה עם תרבות המעמד העליון (אריסטוקרטיה) או עם קבוצת עלית של משכילים (האינטליגנציה); וכן עם מאגר הידע המשותף ועם המסורות הרחבות של החברה (למשל תרבות עממית) החוצות את החלוקות המעמדיות. מבחינה סוציולוגית, המונח תרבות גבוהה מנוגד לתרבות נמוכה או לתרבות עממית, כלומר לצורות התרבות הפופולרית המאפיינות את המעמדות החברתיים הפחות משכילים, כמו הברברים, הפיליסטינים וה-hoi polloi (ההמונים).
תפיסה

מת'יו ארנולד הציג לראשונה את המונח תרבות גבוהה בספרו תרבות ואנרכיה (1869). ההקדמה לספר מגדירה תרבות כ"חתירה חסרת פניות לשלמות האדם", המושגת על ידי המאמץ "להכיר את הטוב ביותר שנאמר ונהגה בעולם". הגדרה ספרותית כזו של תרבות גבוהה כוללת גם פילוסופיה; יתרה מזאת, הפילוסופיה של האסתטיקה המוצעת בתרבות הגבוהה היא אף בעלת תועלת מוסרית ופוליטית. באופן ביקורתי, המונח תרבות גבוהה מנוגד למונחים תרבות פופולרית ותרבות המונים.
ב"הערות לקראת הגדרת התרבות" (1948) אומר ת"ס אליוט כי תרבות גבוהה ותרבות פופולרית הן חלקים הכרחיים ומשלימים בתרבותה של חברה. ב"שימושי האוריינות" (1957) הציג ריצ'רד הוגרט את החוויה הסוציולוגית של גבר ואישה ממעמד הפועלים ברכישת אוריינות תרבותית באוניברסיטה, המאפשרת ניידות חברתית כלפי מעלה. בארצות הברית המשיכו הרולד בלום ופרנק ריימונד ליוויס את הגדרת התרבות הגבוהה דרך הקאנון הספרותי המערבי.
תאורטיקן התקשורת סטיבן ג'ונסון כותב כי בניגוד לתרבות הפופולרית, "הקלאסיקות, והקלאסיקות לעתיד, מגלמות בעצמן את התיאור וההסבר של מערכות התרבות שהניבו אותן." לדבריו, "השוני המכריע בין תרבות ההמונים ואמנות גבוהה" הוא, שהיצירות של תרבות ההמונים הן פחות מעניינות מהמגמות התרבותיות הרחבות יותר שהולידו אותן.
תולדות התרבות הגבוהה במערב > מסורות תרבותיות

במסורת המערבית, ובחלק ממסורות מזרח אסיה, זוכה אמנות המציגה את דמיונו של האמן למעמד של אמנות גבוהה. במערב החלה מסורת זו ביוון העתיקה. היא קיבלה חיזוק ברנסאנס וברומנטיקה – שביטלה את היררכיית הסוגות בתוך האמנויות היפות, היררכיה שהתבססה בעידן הרנסאנס. בסין הייתה הבחנה בין ציורי הדיו של פקידים מלומדים ובין יצירות של אמנים עממיים שעבדו בסגנונות שונים או יצירות של אמנות דקורטיבית כמו קרמיקה סינית, שהופקו על ידי בעלי מלאכה לא מוכרים העובדים במפעלים גדולים. הן בסין והן במערב ההבחנה הייתה ברורה במיוחד בציורי נוף. במשך מאות שנים נתפסו ציורים של נוף דמיוני כביטוי לדמיונו של האמן, ונחשבו משום כך ליצירות נעלות.
תולדות התרבות הגבוהה במערב > הון תרבותי

באירופה המרובדת מבחינה חברתית וביבשת אמריקה, היה הטיול הגדול –המפגש הבלתי אמצעי עם יצירות התרבות הגבוהה של המערב – מעין טקס מעבר שהשלים את חינוך הפורמלי של הג'נטלמן מן האצולה, האריסטוקרטיה או הבורגנות והעניק לו מבט רחב על החברה והציוויליזציה. הביקור שאחרי האוניברסיטה במרכזי התרבות באירופה נשען על ההון התרבותי שהועבר לחניכי מוסדות החינוך היוקרתיים (בתי ספר, אקדמיות, אוניברסיטאות), שתפקידם היה לייצר את הג'נטלמן האידיאלי של אותה חברה.
התפיסה האירופית של תרבות גבוהה כללה טיפוח התנהגות ונימוסים מעודנים; חינוך לטעם טוב באמנויות היפות כמו פיסול וציור; היכרות עם המוזיקה הקלאסית והאופרה על תקופותיהן ההיסטוריות וצורותיהן הרבות; הכרת הכתבים ההומניים (literae humaniores) המיוצגים על ידי מיטב הסופרים היוונים והלטיניים, ובאופן נרחב יותר חשיפה למסורת האמנויות הליברליות (כגון פילוסופיה, היסטוריה, דרמה, רטוריקה ושירה) של התרבות המערבית, והיכרות כללית עם מושגים חשובים בתאולוגיה, במדע ובמחשבה הפוליטית.
אמנות גבוהה

חלק ניכר של המושג תרבות גבוהה הוא ההערכה למה שמכונה לעיתים "אמנות גבוהה". מונח זה רחב יותר מההגדרה של מת'יו ארנולד, ומלבד ספרות הוא כולל גם מוזיקה, אמנות חזותית (בעיקר ציור) וצורות מסורתיות של אמנויות הבמה (כולל חלק מאמנות הקולנוע). האמנות הדקורטיבית בדרך כלל לא נחשבת לאמנות גבוהה.
התוצרים התרבותיים הנחשבים חלק מהתרבות הגבוהה הם בדרך כלל אלה שנוצרים בתקופות של ציוויליזציה גבוהה, שבה חברה עירונית גדולה, מתוחכמת ועשירה מקיימת מסגרת הכשרה אסתטית קוהרנטית, מודעת ורחבת היקף, וכן מספקת לאמנויות החזותיות חומרי גלם ומממנת עבודות. סביבה כזו מאפשרת לאמנים לממש את הפוטנציאל היצירתי שלהם תוך הפחתת קשיים מעשיים וטכניים. אף שהמושג המערבי של תרבות גבוהה מתייחס בעיקר למסורת היוונית-הרומית, ולהתחדשותה בתקופת הרנסאנס ואילך, תהליכים דומים ניתן למצוא גם במקומות אחרים ובתקופות אחרות.
מוזיקה אמנותית

מוזיקה אמנותית (או מוזיקה רצינית, קלאסית, קנונית או מלומדת) היא מונח המתייחס למסורות מוזיקליות העושות שימוש בשיקולים מבניים ותאורטיים ולמסורות מוזיקליות כתובות. המושג מוזיקה אמנותית הוא הבחנה מוזיקולוגית נפוצה ומוגדרת היטב. ישנם מוזיקולוגים המתייחסים למוזיקה אמנותית כחלק מ"משולש אקסיומטי המורכב ממוזיקה 'עממית', 'אמנותית' ו'פופולרית'". על פי חלוקה זו, כל אחד ממרכיבי המשולש מובחן מהשניים האחרים על פי קריטריונים ברורים: מוזיקה אמנותית, כלומר תרבותית גבוהה, מושמעת לרוב בפני קהל, בעוד שמוזיקה עממית היא באופן מסורתי שיתופית יותר; הקהל של מוזיקה אמנותית מוגבל בגודלו ביחס לקהל ההמונים של מוזיקת פופ פופולרית; ומוזיקה אמנותית נשמרת באמצעות תווים כתובים בניגוד למסורות של מוזיקה עממית. בהקשר זה, מוזיקה אמנותית נתפסת כמנוגדת למוזיקה פופולרית, מסורתית או עממית.
קולנוע אמנותי

המונח קולנוע אמנותי מתייחס ליצירת סרטים רציניים, עצמאיים, המכוונים לקהל מצומצם ולא לקהל הרחב. מבקרי קולנוע ומחקרי קולנוע מגדירים קולנוע אמנותי כ"קאנון של סרטים בעלי תכונות פורמליות המסמנות אותם כשונים מסרטים הוליוודיים של הזרם המרכזי". סרטים אלה כוללים, בין השאר, ריאליזם חברתי, אקספרסיביות וסמכותית של הבמאי או התסריטאי, והתמקדות במחשבות ובחלומות של הדמויות – בניגוד לסיפור ברור ומונע מטרה. לדברי חוקר הקולנוע דייוויד בורדוול, "קולנוע אמנותי מהווה סוגה קולנועית בעלת מוסכמות מובחנות משלה."
קידום תרבות גבוהה

המושג תרבות גבוהה היה תמיד יעד להתקפה ולגינוי כאליטיזם. בתגובה לכך, רבים מחסידי התרבות הגבוהה ייחדו מאמצים רבים לקידומה בקרב ציבורים רחבים. החל במאה ה-19 הייתה מגמה לפתוח מוזיאונים ואולמות קונצרטים לקהל הרחב, כדי לאפשר גישה לתרבות גבוהה. אישים כמו ג'ון ראסקין ולורד רית' מה- BBC בבריטניה, לאון טרוצקי ואחרים ברוסיה הקומוניסטית, ורבים אחרים באמריקה וברחבי העולם המערבי, פעלו להרחבת העניין הציבורי בתרבות גבוהה, במיוחד במוזיקה קלאסית, בציוריהם של הציירים הגדולים ובקלאסיקות הספרותיות.
עם הרחבת הנגישות לחינוך אוניברסיטאי התפשט המאמץ גם לשם, והתרבות הגבוהה על שלל תחומיה נעשתה מושא ללימוד אקדמי. קורסים אוניברסיטאיים העוסקים באמנויות החופשיות ממלאים מאז סוף המאה ה-19 ועד היום תפקיד חשוב בקידום המושג תרבות גבוהה, אף שלעיתים קרובות נמנעים באוניבסיטאות מהשימוש במונח עצמו.
במיוחד באירופה ממשלות מוכנות לסבסד תרבות גבוהה באמצעות מימון של מוזיאונים, מקהלות, אופרה ולהקות בלט, תזמורות, קולנוע, תחנות שידור ציבוריות כמו BBC Radio 3 או ערוץ הטלוויזיה ארטה, ובדרכים אחרות. ארגונים כמו מועצת האמנויות של בריטניה, וברוב מדינות אירופה משרדים ממשלתיים שלמים, מנהלים תוכניות כאלה. זה כולל סבסוד של יצירות חדשות של מלחינים, סופרים ואמנים. ישנם גם מקורות מימון פילנתרופיים פרטיים רבים, במיוחד בארצות הברית, שם התאגיד הפדרלי לשידור ציבורי מממן גם שידור. ניתן לראות זאת כחלק מהמושג הרחב יותר של "תרבות רשמית", אם כי לעיתים קרובות ההמונים אינם קהל היעד של מאמצים אלה.
תיאוריות של תרבות גבוהה

היחסים בין תרבות גבוהה לתרבות ההמונים הם עניינם של מחקרי תרבות, מחקרי תקשורת, תאוריה ביקורתית, סוציולוגיה, פוסטמודרניזם ופילוסופיה מרקסיסטית. במאמר "יצירת האמנות בעידן השיעתוק הטכני" (1936),חקר ולטר בנימין את הערך של האמנויות (הגבוהות וההמוניות) כאשר מעורבים בהן ייצור והעתקה תעשייתיים. התאורטיקנים הביקורתיים תאודור אדורנו ואנטוניו גראמשי פירשו את היחסים שבין תרבות גבוהה להמונית במושגים של שליטה חברתית, שבעזרתה שומר המעמד השולט על ההגמוניה התרבותית שלו בחברה.
עבור האוריינטליסט ארנסט רנן ועבור הפילוסוף הרציונליסטי ארנסט גלנר, תרבות גבוהה היא רעיון אינטגרלי לפוליטיקה ולאידאולוגיה של הלאומיות, וחלק נדרש בזהות לאומית בריאה. גלנר הרחיב את ההיקף הרעיוני של הביטוי בחיבורו "אומות ולאומיות" (Nations and Nationalism, 1983), וקבע כי אמנות גבוהה היא "תרבות נאורה ומקודדת, המאפשרת תקשורת נטולת הקשר" בין תרבויות.
בחיבור משנת 1979 (הבחנה) הציע הסוציולוג פייר בורדייה כי הטעם האסתטי (שיפוט תרבותי) נובע בחלקו הגדול מהמעמד החברתי. המעמד החברתי קובע את מהי אמנות גבוהה בתחומים כגון נימוס חברתי, גסטרונומיה, ייננות או שירות צבאי. בשיפוטים אסתטיים אלה משתמש המעמד השליט בקודים חברתיים שאינם מוכרים לאנשים בני המעמד הבינוני והמעמד הנמוך.
הערות שוליים

↑  Williams, Raymond. Keywords: A Vocabulary of Culture and Society (1983) Rev. Ed. p. 92.
↑  Gaye Tuchman, Nina E. Fortin (1989). "ch. 4 The High-Culture Novel". Edging Women Out: Victorian Novelists, Publishers and Social Change. ISBN 978-0-415-03767-9.
↑  The Encyclopedia of Philosophy (1967) Volume 1. p. 167.
↑  Steven Johnson (6 באפריל 2006). Everything Bad is Good for You: How Popular Culture is Making Us Smarter. Penguin Books Limited. p. 203. ISBN 978-0-14-193312-2. {{cite book}}:  (עזרה)
↑  Gellius · Attic Nights — Book XIII
↑  M. Tullius Cicero, De Officiiss, Book I: Moral Goodness, section 150
↑  "Jacques Maritain Center: Art and Scholasticism 4". maritain.nd.edu.
↑  Seneca. "Moral letters to Lucilius".
↑  Dormer, Peter (ed.), The Culture of Craft, 1997, Manchester University Press, ISBN 0719046181, 9780719046186, google books
↑  a b "Music" in Encyclopedia Americana, reprint 1993, p. 647
↑  
Denis Arnold, "Art Music, Art Song", in The New Oxford Companion to Music, Volume 1: A-J, (Oxford and New York: Oxford University Press, 1983): 111. ISBN 0-19-311316-3
↑  
Philip Tagg, "Analysing Popular Music: Theory, Method and Practice", Popular Music 2 (1982): 41.
↑  "Music" in Encyclopedia Americana, reprint 1993, p. 647
↑  Philip Tagg, "Analysing Popular Music: Theory, Method and Practice", Popular Music 2 (1982): 37–67, here 41–42.
↑  Art film definition – Dictionary – MSN Encarta. אורכב מ-המקור ב-2009-08-30.
↑  Barbara Wilinsky. Sure Seaters: The Emergence of Art House Cinema at Google Books. University of Minnesota, 2001 (Commerce and Mass Culture Series).
↑  Keith, Barry. Film Genres: From Iconography to Ideology. Wallflower Press: 2007. (page 1)
↑  McGregor, Craig (1997). Class in Australia (1 ed.). Ringwood, Victoria: Penguin Books Australia Ltd. p. 301. ISBN 978-0-14-008227-2. Élite culture is often an instrument of social control. . . .
↑  Distinction - Google Books
טי אס אליוט
ארבעה לורדים אנגלים בספינה במהלך הסיור הגדול שלהם, 1731-32
רקדנים מבלט רמברט, בחסות התוכנית הממשלתית CEMA, מבצעים את "פטר והזאב" במפעל כלי טיס באנגליה במלחמת העולם השנייה.
ארנסט רנן (אנטואן סמואל אדם-סלומון, 1870)
90

ערך זה עוסק בשנת 90 לספירה. אם התכוונתם למספר 90, ראו .
שנת 90 היא השנה ה-90 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 90 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 90‎
נפטרים ב-90‎
Definitely Maybe

Definitely Maybe הוא אלבומם הראשון והידוע של להקת אואזיס. האלבום יצא ב־1994. האלבום זכה לביקורות חיוביות ונהפך לאלבום הבכורה הנמכר ביותר בכל הזמנים באותה עת עד שארקטיק מאנקיז שברו את השיא עם אלבומם Whatever People Say I Am, That's What I'm Not.
האלבום נכנס היישר למקום הראשון במצעד הבריטי, דבר שהיה חסר תקדים ללהקת אינדי מחברה עצמאית שהחזיקה בתקציב פרסום אפסי. האלבום היה לסנסציה מיידית כשנבחר לאלבום הטוב ביותר הכל הזמנים שבוע אחד בלבד אחרי צאתו.
בין השירים המוכרים באלבום ניתן למצוא את "Supersonic" ,"Cigarettes & Alcohol" ו-"Live Forever". הסגנונות המוזיקליים שבהם מתאפיין האלבום הם רוקנ'רול, רוק אלטרנטיבי, בריטפופ ובריטיש טראד רוק.
ב-2004, יצא גם DVD לסיבוב ההופעות של האלבום, בו חברי הלהקה מנתחים את כל שירי האלבום ואת הסגנון בו הוא התאפיין. ה-DVD נבחר לטוב ביותר של שנת 2004.
בשנת 2020 מגזין הרולינג סטון דירג האלבום במקום ה-217 ברשימת 500 האלבומים הטובים ביותר בכל הזמנים.
רשימת השירים

כל השירים נכתבו על ידי נואל גלאגר ובוצעו על ידי אחיו, ליאם.
הוצאה מחודשת ב-2014

כחלק מקמפיין שנקרא "Chasing The Sun" ומתוכנן לכלול את שני אלבומי הלהקה הבאים אחריו, שוחררה ב-19 במאי 2014 מהדורת דלוקס של האלבום המקורי מחודש, ארוז עם שני דיסקים הכוללים חומרים נוספים שלא ראו אור, כגון ביצועי דמו של שירי האלבום וגרסאות מהופעות חיות. בנוסף, הוצעה למכירה גם מהדורה מוגבלת של קלטת
הדמו המקורית מ-1993.
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | 9× פלטינה | 2,700,000 |
סיכום
| בכל העולם | — | 2,700,000 |
הערות שוליים

↑  Oasis – Definitely Maybe, באתר איגוד תעשיית ההקלטות הבריטי (באנגלית)
| --- | --- |
בקרת זהויות :  MusicBrainz release group: 451dca98-c118-32e1-9244-c47ca9c3c0f9
It's My Party Tour

It's My Party Tour (מוכר כ-It's My Party: The Live Celebration) הוא סיבוב ההופעות הרביעי של הזמרת-יוצרת האמריקאית ג'ניפר לופז. סיבוב ההופעות החל ב-7 ביוני 2019 באינגלווד שבלוס אנג'לס והסתיים, בסנקט פטרבורג.
ההופעה שהייתה צריכה להתקיים ב-28 ביוני 2019, בפוארטו ריקו בוטלה מסיבה שטרם צוינה.
רקע

בדצמבר 2018, יצא לאקרנים הסרט "סיבוב שני", בו השתתפה ג'ניפר לופז. בסמוך ליציאתו של הסרט, הכריזה כי בקיץ 2019, היא עתידה לצאת לסיבוב הופעות שיתקיים במקומות שונים בארצות הברית ובקנדה. בין היתר, הצהירה כי סיבוב ההופעות יהיה מצומצם ביחס לקודם "Dance Again World Tour".
ב-1 באוגוסט 2019 ערכה לופז מופע בפארק הירקון בתל אביב.
רשימת שירים

"Medicine"
"Love Don't Cost a Thing"
"Get Right"
"Dinero"
"I'm Real"
"Ain't It Funny"
"Jenny from the Block"
"If You Had My Love"
"Girls"
"Booty"
"Gravity"
"Limitless"
"Ain't Your Mama"
"All I Have"
"Hold It Don't Drop It"
"Te Boté"
"Te Guste"
"El Anillo"
"Waiting for Tonight"
"Dance Again"
"On the Floor"
"Let's Get Loud"
תאריכי מופעים

| תאריך> צפון אמריקה | עיר> צפון אמריקה | מדינה> צפון אמריקה | מיקום> צפון אמריקה | נוכחות> צפון אמריקה | הכנסות> צפון אמריקה |
| --- | --- | --- | --- | --- | --- |
| 7 ביוני 2019 | אינגלווד | ארצות הברית ארצות הברית | הפורום |  |  |
| 8 ביוני 2019 | אינגלווד | ארצות הברית ארצות הברית | הפורום |  |  |
| 10 ביוני 2019 | סן דייגו | ארצות הברית ארצות הברית | Pechanga ארנה | 8,977 / 10,083 | $1,406,062 |
| 12 ביוני 2019 | סקרמנטו | ארצות הברית ארצות הברית | גולדן ואן סנטר |  |  |
| 13 ביוני 2019 | סן חוזה | ארצות הברית ארצות הברית | מרכז SAP |  |  |
| 15 ביוני 2019 | לאס וגאס | ארצות הברית ארצות הברית | טי-מובייל ארנה | 12,847 / 12,847 | $1,595,677 |
| 16 ביוני 2019 | פיניקס | ארצות הברית ארצות הברית | טוקינג סטיק ריזורט ארנה |  |  |
| 19 ביוני 2019 | דנוור | ארצות הברית ארצות הברית | פפסי סנטר |  |  |
| 21 ביוני 2019 | סן אנטוניו | ארצות הברית ארצות הברית | AT&T סנטר |  |  |
| 22 ביוני 2019 | אדינברג | ארצות הברית ארצות הברית | ברט אוגדן ארנה |  |  |
| 24 ביוני 2019 | דאלאס | ארצות הברית ארצות הברית | אמריקן איירליינס סנטר | 12,913 / 13,946 | $1,736,411 |
| 25 ביוני 2019 | יוסטון | ארצות הברית ארצות הברית | טויוטה סנטר |  |  |
| 28 ביוני 2019 | סיינט פול | ארצות הברית ארצות הברית | Xcel Energy Center |  |  |
| 29 ביוני 2019 | שיקגו | ארצות הברית ארצות הברית | יונייטד סנטר |  |  |
| 3 ביולי 2019 | מילווקי | ארצות הברית ארצות הברית | American Family Insurance Amphitheater |  |  |
| 5 ביולי 2019 | דטרויט | ארצות הברית ארצות הברית | Little Caesars Arena |  |  |
| 7 ביולי 2019 | טורונטו | קנדה קנדה | סקוטיה-בנק ארנה |  |  |
| 8 ביולי 2019 | טורונטו | קנדה קנדה | סקוטיה-בנק ארנה |  |  |
| 10 ביולי 2019 | מונטריאול | קנדה קנדה | סנטר בל | 14,526 / 14,526 | $1,753,850 |
| 12 ביולי 2019 | ניו יורק | ארצות הברית ארצות הברית | מדיסון סקוור גארדן |  |  |
| 13 ביולי 2019 | ניו יורק | ארצות הברית ארצות הברית | מדיסון סקוור גארדן |  |  |
| 16 ביולי 2019 | מנספילד | ארצות הברית ארצות הברית | Xfinity Center |  |  |
| 17 ביולי 2019 | וושינגטון די. סי. | ארצות הברית ארצות הברית | קפיטל ואן ארנה |  |  |
| 19 ביולי 2019 | ניוארק | ארצות הברית ארצות הברית | Prudential Center |  |  |
| 20 ביולי 2019 | פילדלפיה | ארצות הברית ארצות הברית | ולס פארגו סנטר |  |  |
| 22 ביולי 2019 | אטלנטה | ארצות הברית ארצות הברית | סטייט פארם ארנה | 11,275 / 11,275 | $1,226,232 |
| 23 ביולי 2019 | אורלנדו | ארצות הברית ארצות הברית | אמוויי סנטר |  |  |
| 25 ביולי 2019 | מיאמי | ארצות הברית ארצות הברית | אמריקן איירליינס סנטר |  |  |
| 26 ביולי 2019 | מיאמי | ארצות הברית ארצות הברית | אמריקן איירליינס סנטר |  |  |
אסיה
| 1 באוגוסט 2019 | תל אביב-יפו | ישראל ישראל | פארק הירקון |  |  |
אירופה ואירואסיה
| 4 באוגוסט 2019 | מוסקבה | רוסיה רוסיה | VTB ארנה |  |  |
| 6 באוגוסט 2019 | אנטליה | טורקיהטורקיה | Regnum Carya Golf Resort & Spa |  |  |
| 8 באוגוסט 2019 | פואנחירולה | ספרדספרד | Marenostrum Castle Park |  |  |
אפריקה
| 9 באוגוסט 2019 | אל-עלמיין | מצריםמצרים | Seacode |  |  |
אירופה
| 11 באוגוסט 2019 | סנקט פטרבורג | רוסיהרוסיה | מתחם האירועים והספורט הפטרבורגי |  |  |
| סך הכול | סך הכול | סך הכול | סך הכול | 60,538 / 62,677 | $7,718,232 |
תאריכי מופעים > מופעים שבוטלו

| תאריך | עיר | מדינה | מיקום | סיבה |
| --- | --- | --- | --- | --- |
| 28 ביוני 2019 | סן חואן | פוארטו ריקו | Coliseo de Puerto Rico Jose Miguel Agrelot | טרם פורסמה |
Dehumanizer

Dehumanizer הוא אלבומה השישה עשר של להקת ההבי מטאל הבריטית בלאק סבאת' שיצא לאור ביוני 1992. אלבום זה הוא הראשון בו השתתף הזמר רוני ג'יימס דיו כסולן מאז Mob Rules שיצא ב-1981, שלאחריו עזב את הלהקה. כמו כן, באלבום זה חזר ללהקה הבסיסט המקורי של הלהקה גיזר באטלר והמתופף וייני אפיק (דיו, Heaven & Hell).